Læringssamtale Forår 2025 – 

Fokus er at udvikle, evaluere og forankre vores aktiviteter ved brug af KRAP
Vores fokus i både klub og STU er livsmestring, herunder med fokus på socialisering, så hvordan vi sikrer, at alle unge deltager i vores aktiviteter – Bredere børnefællesskaber.
Der arbejdes fortsat ud fra et KRAP perspektiv (Kognitivt, Ressourcefokuseret og Anerkendende Praksis). Vi bruger procesmodellen til at dokumentere og har fokus på målgruppen under ”hvad fungerer”.
Formålet med at beskrive aktiviteterne er for at få øje på om vi inkludere flest mulige unge i vores aktiviteter
Formålsbeskrivelsen:
Vi skal overveje, om vores vifte af aktiviteter bred nok – kan vi tilbyde alle vores unge aktiviteter? Alle unge skal ikke deltage i alle aktiviteter, men der skal være aktiviteter til alle unge. Der skal lave beskrivelser på både inde og ude aktiviteter.
Overvejelser om, om der er noget, som begrænser os i vores pædagogiske tilgang. Samtidig skal vi være opmærksom på, at vores målgrupper ændrer sig løbende, så vi skal sørge for at tilpasse vores aktiviteter.
Procesmodellen skal hjælpe os med at få øje på, hvad der fungerer, og hvad vi ønsker af aktiviteten samt hvilken målgruppe vi ønsker at inkludere. Vi kan ikke sikre, at alle unge deltager, men vi kan arbejde mod, at flest mulige unge kan deltage.
Først fokus ligger på vores hal aktivitet: Der skal brainstormes på hvilke aktiviteter vi laver og derefter laves proces model på de forskellige aktiviteter.
Ledelsen har været tovholder: Der har været afholdt torsdags møder hvor der har været deltagere fra forskellige teams, hvor der er blevet udarbejdet proces model på flere aktiviteter se.vedh.
Det har været muligt for alle medarbejdere at bidrage, da procesmodellen foregår på et teoretisk plan, så STU har kunnet bidrage til arbejdet med en procesplan for en ”klubaktivitet”. 
Der mangler stadig at ledelsen afsætter tid på et fællesmøde, hvor der kan laves en fælles opsamling. Opsamlingen skal laves på tværs af huset og skal være visuel i form af en planche med aktiviteter, teams og ungenavne. Planchen skal vise, om det lykkes at inddrage de unge. Fremadrettet skal der afsættes tid til at vedligeholde procesplanerne.
Arbejdet med beskrivelserne skal være lavet og evalueret inden næste læringssamtale i foråret 2025, da procesplanerne skal bruges som data til næste læringssamtale i foråret 2025. 




Referat fra dagens læringssamtale den 12/3-25
Deltagere: Børn og ungechef, konsulent i PUF, pædagoger i klub og pædagog i STU, PL, leder og adm. Medarbejder og referent
Vi har arbejdet med procesmodellerne lidt anderledes end planlagt, da vi primært har haft fokus på halaktiviteter og krea. Vi startede med et møde, hvor vi brainstormede over alle aktiviteter i klubben og lavede efterfølgende en ressourceblomst over aktiviteter i hallen fordelt på mandage, onsdage og torsdage samt fester og pludselige opståede aktiviteter. Vores vedhæftede procesmodeller viser primært aktiviteter om mandagen. Vi laver en procesmodellen ved alle aktiviteter, som sættes i gang.
De pædagoger, som har stået for aktiviteten, har lavet procesmodellen. Vi ønsker at vise, hvilke unge en aktivitet rummer, og hvordan vi kan aktivere dem til at deltage. Vi vil gerne udvikle aktiviteterne, så flere unge ønsker at deltage og har derfor skrevet, hvordan aktiviteten kan tilpasses og udvikles samt en dato for evaluering. Målet med disse procesmodeller er at finde ud af, om vores aktiviteter rummer alle unge, men vi har endnu ikke evalueret på, om vi rent faktisk får inkluderet alle unge – ved at lave en oversigt med ungenavne fordelt på aktiviteter. 
Vi har brugt procesmodellen til at afdække aktiviteter, og vi har nu et bredt billede af hvilke aktiviteter vi tilbyder. Vores undersøgelse viser, at hallen bruges til mange forskellige aktiviteter og ikke kun til aktiviteter med bolde, hvilket vi faktisk troede, inden vi startede arbejdet med at beskrive. 
Fremadrettet vil vi arbejde med inkluderende fællesskaber, også for unge som har det svært og ikke har overskud til at være en del af et fællesskab hele tiden – vi har en ung i STU og klub, som har svært ved at være i et fællesskab hele dagen, men det kan vi tage hensyn til, fordi vi har ham hele dagen. Vi kan planlægge hans dag i STU, så han har overskud til at deltage i en aktivitet i klubtiden og omvendt.
 Vi reflekterer mere over, hvorfor og hvordan vi har aktiviteter, og om alle skal deltage? Vi bliver mere nysgerrige på vores arbejde og aktiviteter, og vi er enige om, hvorfor vi gør, som vi gør – og vi er også enige om, at unge kan deltage, men ikke skal, dvs. de må gerne vælge en aktivitet fra, men vi forsøger at have aktiviteter for alle, hvilket vores kommende aktivitetskalender viser, da vi forsøger at rumme forskellige ”målgrupper” med flere aktiviteter på samme dag – fx tirsdag er der både fart og fysik i hallen eller ude, men også sanse-spas, som er en mere rolig aktivitet. 
Vi genindfører også flex-onsdag, hvor de unge selv skal komme med ideer til aktiviteter, og på den måde være med til at skabe nye fællesskaber og måske nye venskaber. Vi sætter de unge fri til at vælge selv, men de kan have svært ved at ”håndtere” denne frihed og selv finde på, da mange af vores unge kan ikke visualisere – derfor skal vi som pædagoger vise vejen og støtte og motiverer de unge, hvorfor to pædagoger er tovholdere på flex-onsdag.
Overblik over den enkelte unges deltagelsesmuligheder
Alle unge har mulighed for at deltage i alle aktiviteter, men det betyder ikke, at de skal deltage. Vores fælles aktiviteter ml. kl. 14.40-15.15 er for alle unge, og mange deltager, men man må gerne sige nej tak, hvis man ikke kan overskue så mange mennesker. Vi vil så forsøge at tilbyde et andet fællesskab, hvor vi fx sidder ved siden af den unge – eller måske bare følger den unge hen til aktiviteten i den unges tempo, så den unge kan kigge på de andre i aktiviteten og så gå for sig selv. 
De unge deltager måske ikke på den forventede måde i en aktivitet - vores bigband inddrager alle, og nogle spiller instrumenter, andre synger og andre danser, så alle deltager på deres niveau. Vi ser megen udvikling, men ofte over lang tid. Vi planlægger hver dag og skriver på vores dagsseddel, hvilke pædagoger der deltager i en aktivitet med de unge, som ”nemt” kan deltage i aktiviteten, og hvilke pædagoger, som bliver i tilbage i gruppen og forsøger at følge de tilbageblevne unge til aktiviteten, men det lykkes ikke altid.
Procesmodellen viser afprøvningen (hvad kalder aktiviteten på), men vi skal blive mere opmærksomme på de forskellige måder, som man kan deltage på – spille bold, være pointtæller, være tilskuer mv. 
Arbejdet er brugbart, fordi vi har et konkret arbejdsredskab (procesmodellen). At bruge samme arbejdsredskab giver os et fælles sprog (=psykologisk tryghed) og en fast rammesætning og fastholder samme fokus, men vi kunne tilføje nogle hjælpespørgsmål, så vi bliver mere målrettet i vores dataindsamling. Vi bruger procesmodellen til at evaluerer alle aktiviteter, fester, ferie mv., så alle kender redskabet godt, hvilket letter processen.
Vi bruger også procesmodellerne til at udvikle, men nok mest ubevist. Vi har fx taget højde for mere ungeinddragelse i vores næste aktivitetskalender, hvor der er fokus på aktivitetsniveauet, og det gjorde vi også i vinterferien, hvor vi havde flere aktiviteter på samme dag, men med fokus på forskellige ”målgrupper”. 
Vores plan er, at alle vores aktiviteter skal beskrives i en procesmodel med angivelse af hvilke unge, som deltager, men det er et stort arbejde, som vi ikke har nået.
Målet med beskrivelser af aktiviteter mv. er at få beskrevet alle vores aktiviteter, så nye/andre pædagoger kan afvikle en aktivitet. Til vores pædagogisk dag skal vi fremlægge vores procesplaner og arbejde videre med dem. Vi er startet med at beskrive vores store aktiviteter og kan bruge procesplanerne til at vise, at alle unge deltager mere eller mindre i vores aktiviteter. 
Det spændende ved procesmodellen er, at andre øjne kan give andre vinkler på beskrivelse af en aktivitet. Vi skal netop til at starte et nyt KRAP hold op med nye medarbejdere i april, og det vil måske give os andre vinkler i KRAP arbejdet – måske får vi øjne op for andre modeller og måder at evaluere på.
Næste skridt:
Alle i MBU arbejder med Bredere børnefællesskaber; I Holme Søndergård vil vores fokus være deltagelsesmuligheder for alle. Vi skal arbejde for, at de unges deltagelsesmuligheder bliver flere og så gode som mulige, så hvordan kan vi forfine vores allerede eksisterende arbejde?  Vi vil have mere fokus på de unge, som ikke deltager i aktiviteter og ”tildele” dem roller; ved MGP fik unge, som ikke ville stå på scenen, andre roller som fx vagt og billetsælger.
Hvornår er man i et fællesskab, og hvornår er man en del af et fællesskab eller føler sig som en del? Ikke alle unge har et sprog og derved kan give udtryk for, om de føler sig som en del af et fællesskab, men de udtrykker sig med tegn og subtile tegn - fx følger en ung de andre unge med øjnene, hører man musikken, fordi man følger takten med en finger? Forældre har fortalt, at deres ung ser sig selv som deltagende i et fællesskab, når den unge efterfølgende ser billeder fra en fest eller andet. Vi skal huske på, at det kan være synd for en ung at skulle deltage i et fællesskab, hvor den unge har svært ved at være.



Læringsfokus til marts 2026
Vi beslutter at arbejde videre med at beskrive aktiviteter med fokus på at rumme flest mulige unge samt undersøge om de unge deltager i et fællesskab, her vil vi gennem deres tegn, også subtile tegn undersøge, om de ser sig selv som en del af fællesskabet. 
Arbejdet med at undersøge tegn/subtile tegn skal på dagsorden til teammøder. De unges tegn / subtile tegn på deltagelse, minimum tre pr. ung noteres på den unges step-by-step. En Step-by-step beskriver kort den unge inkl. interesser mv. og viser samtidig dagsplanen for en ung, og kan f.eks. bruges af en vikar, som ikke kender den unge. En step-by-step er et vigtigt redskab i vores arbejde – fx har et team lavet beskrivelse af stille unge og af deres adfærdsmønstre, som bla. viser, at grin ikke altid er godt, for det kan også betyde, at en ung er overstimuleret, hvilket er en vigtig viden.
Evaluering af samtalen
Vi har arbejdet meget konkret i dag, så vores fremtidige arbejde med vores læringsfokus bliver nemmere og kan nemmere videreformidles til vores team. Det giver god mening, at vi arbejder mere bevidst med vores aktiviteter og har fokus på, om vi når vores mål også gennem læringssamtalen. Godt med en konkret plan om indsamling af mere data, da det giver et godt overblik. Godt at praksis tilføjes, når vi snakker om data. Vores arbejde bliver nemmere, når vi har samlet data, og v,i er blevet gode til at samle data, fordi vi kender vores arbejdsredskab godt. 
For hver samtale får vi sat gode tiltag i gang, og vi glæder os til at arbejde videre med vores læringsfokus, hvor vi har mere fokus på den enkelte unge. Vi har nemt ved at se os selv i de bredere børnefællesskaber.
PUF tilbyder hjælp fra analyseafdeling, men det kan være svært at bidrag til en ”lille enhed”.


